Emisiuni TV



După moartea neașteptată a lui Dan Sava în anul 1999, cei doi membri rămași au continuat să activeze, iar din toamna aceluiași an au realizat emisiuni săptămînale laPro TV. Emisiunile aveau de regulă o durată de aproximativ o oră. Emisiunea a fost constant programată la ore de maximă audiență la sfârșit de săptămână, Din momentul în care a devenit evident că Antena 1 intenționează să concureze prin emisiunea celor de la Divertis, emisiunea a fost programată exclusiv duminică la ora 20. Prima jumătate a cuprins mai multe formate, sub diverse titluri Râdeți cu oameni ca noi, Spectacol Vacanța Mare, Vacanța Mare Laiv, Stăpânii manelelor (o copie adaptată a serialului BBC Little Britain) etc. Cea de-a doua jumătate a fost tradițional rezervată serialului Leana și Costel, acțiunea petrecându-se în satul Sadova, cu excepția sezonului în care Leana și Costel la oraș se desfășoară în București.

În timpul colaborării cu ProTV, spectacolele Vacanța Mare și-au pierdut din frecvență, dar grupul a realizat două filme de lung metraj, Garcea și oltenii și Trei frați de belea. Primul, produs în 2001 și promovat puternic de grupul Media Pro, deține recordul pentru cel mai vizionat film în România post-comunistă (aproape 290.000 spectatori, conform Anuarului statistic al Centrului National al Cinematografiei). [2]

La începutul lui 2007, grupul Vacanța Mare părăsește ProTV pentru Kanal D, cu o prima de instalare de 300.000 €, dar li s-a terminat contractul in aprilie 2009.[3]